CELEX: 31998R1766
Language: hu
Date: 1998-07-30 00:00:00
Title: A Tanács 1766/98/EK rendelete (1998. július 30.) az egy félként fellépő Európai Közösségnek és az Európai Atomenergia-közösségnek a Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993. október 25-i megállapodáshoz történő csatlakozásáról

Fontos jogi nyilatkozat

|

31998R1766

Hivatalos Lap L 225 , 12/08/1998 o. 0002 - 0003

		A Tanács 1766/98/EK rendelete(1998. július 30.)az egy félként fellépő Európai Közösségnek és az Európai Atomenergia-közösségnek a Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993. október 25-i megállapodáshoz történő csatlakozásárólAZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre, és különösen annak 235. cikkére, összefüggésben 228. cikke (2) bekezdésének második mondatával és 228. cikke (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel az egy félként fellépő Európai Közösségnek és az Európai Atomenergia-közösségnek a Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993. október 25-i megállapodáshoz történő csatlakozása segíti a Közösségek céljainak elérését;mivel e rendelet elfogadásához az Európai Közösséget létrehozó szerződés a 235. cikkben említett hatáskörön kívül nem biztosít más hatáskört,ELFOGADTA EZT A RENDELETET:1. cikkAz egy félként fellépő Európai Közösségnek és az Európai Atomenergia-közösségnek (a továbbiakban: az Európai Közösségek) az 1997. július 7-i jegyzőkönyvvel módosított, Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993. október 25-i megállapodáshoz (a továbbiakban: a megállapodás) történő csatlakozását, illetve az Európai Közösségeknek a megállapodás 1. cikkére vonatkozó nyilatkozatát a Közösség nevében a Tanács jóváhagyja.2. cikkA Tanács elnöke felhatalmazást kap a csatlakozási okiratnak a Közösséget jogilag kötelező aláírására, valamint a Tudományos és Technológiai Központ ügyvezető igazgatója és a megállapodás többi fele részére az erről szóló értesítés megküldésére.A csatlakozási okirat, a megállapodás – beleértve a jegyzőkönyvet is –, valamint a nyilatkozat szövegét csatolták e rendelethez.3. cikk(1) Az ukrajnai Tudományos és Technológiai Központ (a továbbiakban: a központ) igazgatótanácsában az Európai Közösségeket a Tanács elnöksége és a Bizottság képviselik; ezek egy-egy képviselőt jelölnek ki, akik az Európai Közösségeket képviselő igazgatótanácsi tagként teljesítenek szolgálatot.(2) A Bizottság általánosan felelős a központtal kapcsolatos ügyek igazgatásáért.A Tanácsot az üléseken megvitatásra kerülő ügyekről és a Bizottság ezzel kapcsolatos szándékairól a központ igazgatótanácsának ülései előtt megfelelő időben teljes körűen tájékoztatni kell.A (3) bekezdés sérelme nélkül, a Bizottság képviseli az Európai Közösségeket, és az utóbbiak álláspontját kifejezésre juttatja az igazgatótanácsban.(3) A megállapodás III. cikkének vi. pontja és V. és XIII. cikke alá tartozó ügyekben az Európai Közösségek álláspontját a Tanács határozza meg, és, általános szabályként, az elnökség juttatja kifejezésre, hacsak a Tanács nem határoz másképp.A IV. cikk (B) bekezdésének i. és v. pontja és a IV. cikk (D) bekezdése alá tartozó ügyekben az Európai Közösségek álláspontját a Tanács határozza meg, és, általános szabályként, a Bizottság juttatja kifejezésre, hacsak a Tanács másképp nem határoz; ez különösen olyan területek esetében történik így, amelyeken a tagállamok rendelkeznek szükséges tapasztalattal és szakértelemmel.(4) Az Európai Közösségek álláspontjának (3) bekezdés szerinti meghatározásánál a Tanács minősített többséggel jár el. A Tanács egyszerű többséggel jár el annak eldöntésénél, hogy (3) bekezdésben meghatározott általános szabállyal ellentétben az Európai Közösségek álláspontját nem az elnökség, illetve nem a Bizottság juttatja kifejezésre.(5) A Európai Közösségek által finanszírozott vagy társfinanszírozott projektekről szóló döntéseket az 1279/96/Euratom, EK rendelet 8. cikkében vagy bármely, azt helyettesítő rendelkezésben meghatározott eljárás szerint és azzal összhangban kell meghozni [2].4. cikkA központ jogi személy, és a jogi személyekre alkalmazandó közösségi jog szerint a legteljesebb jogképességgel rendelkezik, és, kiváltképpen, szerződhet, ingó és ingatlan vagyont szerezhet és elidegeníthet, és bíróság előtt eljárhat.5. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1998. július 30-án.a Tanács részérőlaz elnökW. Schüssel[1] HL C 226., 1998.7.20.[2] HL L 165., 1996.7.4., 1. o.--------------------------------------------------